I 1987 hadde hun sin debututstilling i Galleri Cassandra i Drøbak. I en tyveårsperiode arbeidet hun nesten utelukkende som grafiker, men etter 2000-årsskiftet begynte hun å male igjen. Der grafikken hennes var dominert av rødt, sort og gult, var maleriene utpreget koloristiske og motivene ble gradvis rikere på detaljer. Lenge var motivkretsen hennes preget av dyretolkninger, men da hun vendte tilbake til maleriet begynte hun stadig oftere å male menneskeskikkelser. I 2003 beskrev hun kunsten sin som «fabulerende figurativ».